นิกเกอิปิดเช้าร่วง 357.36 จุด วิตกเศรษฐกิจจีนชะลอตัว
นิกเกอิปิดเช้าร่วง 357.36 จุด วิตกเศรษฐกิจจีนชะลอตัว
2 พ.ย. 2558

ดัชนีนิกเกอิตลาดหุ้นโตเกียวปิดภาคเช้าร่วงลงในวันนี้ โดยดัชนีนิกเกอิปิดภาคเช้าร่วงลง 357.36 จุด หรือ 1.87% แตะที่ 18,725.74 จุดเนื่องจากนักลงทุนวิตกกังวลเกี่ยวกับการชะลอตัวของเศรษฐกิจจีน หลังจากมีรายงานว่าภาคการผลิตของจีนมีการขยายตัวที่น้อยกว่าคาดการณ์
ดัชนีนิกเกอิร่วงลงตั้งแต่ตลาดเปิดทำการ เนื่องจากบรรยากาศการซื้อขายได้รับแรงกดดันจากรายงานของสหพันธ์พลาธิการและการจัดซื้อของจีน (CFLP) และสำนักงานสถิติแห่งชาติของจีน (NBS) ที่ระบุว่า ดัชนีผู้จัดการฝ่ายจัดซื้อ (PMI) ภาคการผลิตจีนในเดือนต.ค. แตะที่ระดับ 49.8 ซึ่งไม่เปลี่ยนแปลงจากระดับของเดือนก.ย. สะท้อนให้เห็นว่า อุปสงค์ในภาคการผลิตของจีนยังคงอ่อนแรงลง
หุ้นกลุ่มแร่เหล็กและเหล็กกล้าร่วงลงอย่างหนัก นำโดยหุ้นโกเบ สตีล ดิ่งลง 5.8% หลังจากบริษัทปรับลดคาดการณ์ผลกำไรในปีงบการเงินซึ่งสิ้นสุดเดือนมี.ค.ปีหน้า